വിതുര ഡിപ്പോ പടിക്കല് ധര്ണനടത്തി വിതുര: ലോക്ക്ഡൗണിനെ തുടര്ന്ന് ഒന്നര വര്ഷം മുമ്ബ് നിറുത്തലാക്കിയ കല്ലാര്മൊട്ടമൂട്, പൊടിയക്കാല, ചാത്തന്കോട് ആദിവാസി മേഖലകളിലേക്കുള്ള ബസ് സര്വീസുകള് അടിയന്തരമായി പുനരാരംഭിക്കണമെന്നാവശ്യപ്പെട്ട് ആദിവാസി മഹാസഭ സംസ്ഥാന കമ്മിറ്റിയുടെ നേതൃത്വത്തില് വിതുര കെ.എസ്.ആര്.ടി.സി ഡിപ്പോ പടിക്കല് ധര്ണ നടത്തി. ആദിവാസി മഹാസഭ സംസ്ഥാന പ്രസിഡന്റ് മോഹനന് ത്രിവേണി ഉദ്ഘാടനം ചെയ്തു. ബിനു പട്ടന്കുളിച്ചപാറ, ഐ. പവിത്രലേഖ, എസ്.ശാന്തകുമാര്, പൊടിയക്കാല ശ്രീകുമാര്, ഊരുമൂപ്പന് മല്ലന്കാണി എന്നിവര് നേതൃത്വം നല്കി. സര്വീസുകള് ഉടന് പുനരാരംഭിച്ചില്ലെങ്കില് തിരുവനന്തപുരം പൊന്മുടി സംസ്ഥാന പാത ഉപരോധിക്കുമെന്ന് ഭാരവാഹികള് അറിയിച്ചു.